આ ઘટનાની માહિતી મળ્યા બાદ મોટી સંખ્યામાં તેમના સમર્થકો ઈન્દૌર સ્થિત બોમ્બે હોસ્પિટલ બહાર એકત્ર થયા છે. જણાવી દઇએ કે શિવારાજ સરકાર દ્વારા મધ્યપ્રદેશમાં પાંચ સંતોને રાજ્યમંત્રી તરીકે ઘોષિત કરવામાં આવ્યા હતા. જેમાં ભૈયુજી મહારાજનો પણ સમાવેશ હતો. ભૈયુજી મહારાજનું મૂળ નામ ઉદય સિંહ દેશમુખ છે. તેમનો જન્મ મધ્યપ્રદેશના શુજેલપુરમાં એક ખેડૂત પરિવારમાં થયો હતો. તાજેતરમાં જ ભૈયુજી મહારાજનું નામ તે સમયે ચર્ચામાં આવ્યું હતું, જ્યારે તેમને શિવરાજ સરકારમાં રાજ્યમંત્રીનું પદ સોંપવામાં આવ્યું પરંતુ તેમણે તે સ્વીકારવા ઈનકાર કરી દીધો હતો.